Iwakken nessaweḍ nefka-d ttbut ɣef turdiwin-agi, deg tazwara neɣra iḍrisen-agi s lekmal, syin nexdem-asen tasleḍt tasensiwlant, nekkes-d iferdisen isiwlanen n tullist seg yeḍirisen-a syin nufa-d dakken tawsit n yeḍrisen-agi d tullisin. Ma deg wayen yerzan turda tis snat, nufa-d belli iḍrisen-agi i nefren i tesleḍt, d iḍrisen ikesben yak tulmisin n tullist. D ayen i yes-s ad nekkes ccek ɣef tewsit n yeḍrisen-agi, ɣas d iḍrisen i d-yekkan seg timawit tansayit, maca Belɛid At Ɛli, yefkaasen-t udem n tatrarit.